Στάθης Σταμουλακάτος

Ο **Στάθης Σταμουλακάτος** (Αθήνα, 1972) είναι Έλληνας ηθοποιός του θεάτρου, του κινηματογράφου και της τηλεόρασης, γνωστότερος από τη συνεργασία του με τον σκηνοθέτη Γιάννη Οικονομίδη. 

## Βιογραφία
Αποφοίτησε από τη Δραματική Σχολή στα 25 του χρόνια, το 1996. Ακολούθησαν συμμετοχές κυρίως στο θέατρο και αργότερα, από το 2010, και στον κινηματογράφο. Έκανε το κινηνατογραφικό του ντεμπούτο με πρωταγωνιστικό ρόλο στην ταινία Μαχαιροβγάλτης και ακολούθησαν μικροί ρόλοι στις ταινίες Οι αισθηματίες και Το μικρό ψάρι το 2014. Στη συνέχεια είχε πρωταγωνιστικούς ρόλους στις ταινίες Η Μπαλάντα της Τρύπιας Καρδιάς (2020) και «Πρόστιμο» (2021). Η ερμηνεία του στο Πρόστιμο τού χάρισε το βραβείο Β΄ ανδρικού ρόλου  της Ελληνικής Ακαδημίας Κινηματογράφου. Ακολούθησαν οι συμμετοχές του στις ταινίες 'Ράφτης' (2021), 'Πίσω από τις θημωνιές' (2023), 'Mediterráneo: Ο νόμος της θάλασσας' (2023), 'Φόνισσα' (2023) και 'Σπασμένη Φλέβα' (2025). Επιπλέον, έχει συμμετάσχει και στις εξής ταινίες μικρού μήκους: 'Οι πεινασμένοι' (2011), 'Χαμένο κορίτσι' (2012), 'Εκεί' (2014), 'Copa Loca' (2017), 'Όλα για όλα' (2018). 

Στην τηλεόραση, εμφανίστηκε πρώτη φορά το 2014 στην οικογενειακή σειρά «Το σόι σου» συμμετέχοντας σε ένα επεισόδιο της πρώτης σεζόν της σειράς. Τη σεζόν 2021-2022 πρωταγωνίστησε (στον ρόλο του *Σάκη*) στην τηλεοπτική σειρά του MEGA «Σκοτεινή Θάλασσα» , τις σεζόν 2022-2024 στη σειρά του ANT1 «Παγιδευμένοι» και τη σεζόν 2025-2026 του ALPHA «Να Μ'αγαπάς». 

Στο θέατρο, συμμετείχε στην παράσταση 'Ανιμαλς' (Δώμα Θεάτρου του Νέου Κόσμου: 2015-2016), στην παράσταση 'Ορκισμένη Παρθένα' (Κτήριο Η, στις εγκαταστάσεις του Φεστιβάλ Αθηνών και Επιδαύρου, στην Πειραιώς 260, το καλοκαίρι του 2017), επί τέσσερα χρόνια στη μεγάλη θεατρική επιτυχία του Γιάννη Οικονομίδη 'Στέλλα, κοιμήσου' (Εθνικό Θέατρο: 2016-2018) και υπό την παραγωγή του Θεάτρου του Νέου Κόσμου, στο Θέατρο Τζένη Καρέζη (2018-2019), αλλα και σε δύο αθηναϊκές περιοδείες, το καλοκαίρι του 2019 και το καλοκαίρι του 2020, επί δύο χρόνια στην παράσταση 'Εθνικός Ελληνορώσων' (Κάτω Σκηνή Θεάτρου Από Μηχανής: 2017-2019 - θα υπήρχε και τρίτη σεζόν στον Cartel αλλά ακυρώθηκε λογω ατυχήματος ενός ηθοποιού), στις δύο τελευταίες σεζόν (4η & 5η) του έργου 'Άγριος Σπόρος', (Κεντρική Σκηνή του Θεάτρου Επί Κολωνώ: 2018-2020 - αρχικά, στην 4η σεζόν σε εναλλασσόμενη διανομή με τον Τάκη Σπυριδάκη και μετά τον θάνατό του τελευταίου, αντικαθιστώντας τον αποκλειστικά στην 5η σεζόν), στην πρώτη σεζόν της παράσταση 'ΤΑΟ' (Θέατρο Ριάλτο: 2020-2021 - 
για ελάχιστες παραστάσεις, τον Οκτώβριο του 2020, πριν το κλείσιμο των θεάτρων με κυβερνητική εντολή, λόγω πανδημίας, για δεύτερη φορά - η παράσταση ανέβηκε για άλλες δύο σεζόν, στην Κεντρική Σκηνή του Θεάτρου Επί Κολωνώ, μεταξύ 2022-2024 αλλά έγινε αντικατάσταση στον ρόλο του Σταμουλακάτου, ο οποίος είχε κλείσει άλλες δουλειές), και στη 2η σεζόν του έργου 'Ποντικοπαγίδα' (Θέατρο Νέος Ακάδημος: 2021-2022 - η παράσταση ξεκίνησε τη σεζόν 2020-2021 και πρόλαβε να κάνει κι αυτή, μόνο λίγες παραστάσεις πριν το κλείσιμο των θεάτρων. Επαναλαμβάνεται την επόμενη χρονιά, με κάποιες αλλαγές στη διανομή. Στους αντικαταστάτες, είναι και ο Στάθης Σταμουλακάτος). Το καλοκαίρι του 2022, συμμετείχε στην θερινή παραγωγή του Εθνικού Θεάτρου 'Αίας', του Σοφοκλή, με τον ίδιο, στον ομώνυμο πρωταγωνιστικό ρόλο και σε παρθενική εμφάνισή του στην Επίδαυρο, ενώ ακολούθησε και περιορισμένη περιοδεία ανά την Ελλάδα. Την περίοδο 2022-2024, συμμετείχε στην υπό παραγωγή του Θεάτρου του Νέου Κόσμου, παράσταση 'Κωλόκαιρος' (η οποία, την πρώτη σεζόν, ανέβηκε στο θέατρο Τζένη Καρέζη και τη δεύτερη, στο Θέατρο Χώρα. Την περίοδο 2022-2025, συμμετείχε στην τρίτη, τέταρτη και πέμπτη σεζόν της παράστασης 'Αξύριστα Πηγούνια, στο Θέατρο Μικρό Χορν (από όπου ανέβηκε από τη δεύτερη σεζόν της, τη 2020-2021, οπότε και έκανε μόνο λίγες παραστάσεις πριν το κλειστό των θεάτρων λόγω πανδημίας - η πρώτη σεζόν, έλαβε χώρα στην Κάτω Σκηνή του  Θεάτρου Από Μηχανής, τη σεζόν 2019-2020). Τη σεζόν 2024-2025, συμμετείχε στην παράσταση 'Κανόνια και Τρομπέτες', στο Θέατρο Εμπορικόν και στην υπό παραγωγή του Θεάτρου του Νέου Κόσμου παράσταση 'Ανεξάρτητα Κράτη' στο Θέατρο Χώρα. Τη σεζόν 2025-2026 συμμετείχε στην παράσταση 'Έντα' στο Θέατρο Τζένη Καρέζη, ενώ συνέχισε να συμμετέχει και στη δεύτερη σεζόν της παράστασης 'Ανεξάρτητα Κράτη', στο Θέατρο Χώρα.

### Κινηματογράφος

### Τηλεόραση

## Παραπομπές


Κατηγορία:Έλληνες ηθοποιοί